Kaupan kassalla kuulee liian usein: ”En tarvi kuittia”

Kuitti on kuin hyvä ystävä, jonka paikka ei todellakaan ole roskiksessa.

”Nykyään säästän joka ikisen kuitin ja kirjaan menot viimeistä senttiä myöten”, kirjoittaa Netta Sauri mielipidekirjoituksessaan.­

Viime aikoina on puhuttu paljon sekä valtion että yksittäisten kansalaisten velkaantumisesta ja talousvaikeuksista. Minusta tämä ongelma kiteytyy hyvin kauppojen kassoilla päivittäin kuulemaani lauseeseen: ”En tarvi kuittia.”

On ollut aika, jolloin minäkin kuuluin tuohon huolettomaan en-tarvi-kuittia-asiakaskuntaan, mutta onneksi olen kantapään kautta oppinut muuttamaan suhtautumistani rahaan.